การฝึกเต้น เรียนรู้เทคนิคการเต้นขั้นพื้นฐาน มั่นใจในการเต้นของตัวเอง
เพื่อที่จะทำให้ตัวเองเต้นแบบไม่เคอะเขินได้ ให้คุณฝึกการเต้นด้วยตัวเองในพื้นที่ที่ปราศจากคำวิจารณ์จากคนอื่นก่อน ด้วยวิธีนี้ คุณจะสามารถฝึกฝนการเคลื่อนไหวของตัวเองได้อย่างเต็มที่ และสามารถเสริมความมั่นใจในทักษะการเต้นของตัวเองให้มากขึ้นได้ และที่สำคัญอย่าลืมฝึกเต้นไปพร้อมกับจังหวะเพลงทุกครั้งที่ฝึกด้วยล่ะ  ให้คุณเข้าไปอยู่ในห้องนอนแล้วปิดประตู จากนั้นก็เคลียร์พื้นที่ในห้องให้เพียงพอ เพื่อที่คุณจะได้สามารถเต้นได้โดยที่ไม่ไปชนกับสิ่งของในห้อง หากคุณกลัวว่าจะมีใครเดินเข้ามาตอนที่คุณกำลังฝึกเต้นอยู่ ให้คุณเลือกฝึกในเวลาที่คุณอยู่บ้านคนเดียว คุณเองคงไม่อยากให้การเคลื่อนไหวของคุณถูกจำกัดอยู่กับกระโปรงหรือกางเกงรัดๆ เป็นแน่ นอกจากนี้ เสื้อผ้าแบบนั้นก็อาจจะทำให้คุณเสียเหงื่อมากขึ้นด้วย ฉะนั้น ให้คุณพยายามหลีกเลี่ยงเสื้อผ้าที่จะทำให้คุณรู้สึกร้อนหรือขยับตัวลำบากเอาไว้เลย และให้เลือกใส่เสื้อผ้าที่หลวมและสวมใส่สบายที่จะไม่ทำให้เป็นอุปสรรคต่อการขยับเขยื้อนตัวของคุณแทน การฝึกเต้นที่หน้ากระจกจะทำให้คุณเห็นว่าเวลาที่ตัวเองเต้นนั้นเป็นอย่างไร ก่อนหน้านี้คุณอาจจะรู้สึกอายเกินกว่าที่จะเต้นต่อหน้าคนอื่น แต่หลังจากที่คุณได้มองตัวเองเต้นจากกระจกแล้ว คุณก็จะรู้เองว่าคุณไม่ได้เต้นแย่อย่างที่คุณคิดเอาไว้ และอีกแง่หนึ่ง การทำแบบนี้อาจจะทำให้คุณมองเห็นว่าการเคลื่อนไหวบางอย่างของคุณยังดูเคอะเขินอยู่ และคุณก็จะสามารถแก้ไขการเต้นของคุณที่ตรงจุดนั้นได้  การใช้กระจกจะทำให้คุณสามารถชี้ได้ว่ามีตรงไหนบ้างที่ควรจะต้องปรับปรุง เพื่อที่คุณจะได้มีความมั่นใจเวลาเต้นมากขึ้น ให้ใช้กระจกยาวเต็มตัว เพื่อที่คุณจะได้สามารถมองเห็นตัวเองได้ทั้งตัว ให้ลองเต้นหลายๆ แบบ เผื่อว่าคุณจะได้ไอเดียว่าท่าไหนที่ดูดีและเหมาะกับตัวคุณ เมื่อคุณได้เรียนรู้และฝึกฝนท่าเต้นพื้นฐาน และสามารถที่จะเต้นเข้าจังหวะได้คล่องแล้ว คุณจะลองเปิดเพลงแล้วทดลองท่าเต้นใหม่ๆ ไปด้วยก็ได้ และที่สำคัญ ให้คุณรู้สึกสนุกไปกับมันและเป็นตัวของตัวเองด้วย การที่จะเต้นไปกับเพลงๆ หนึ่งได้นั้น คุณจะต้องจับจังหวะของเพลงให้ได้ก่อน โดยให้คุณฟังเพลงที่เปิดอยู่ และลองเคาะจังหวะด้วยเท้าหรือด้วยมือไปพร้อมกับเพลง ซึ่งจังหวะจะช้าหรือจะเร็ว ก็ขึ้นอยู่กับว่าเพลงๆ นั้นเป็นแบบไหน หากคุณเพิ่งเคยฝึกจับจังหวะเป็นครั้งแรก ให้คุณเลือกฟังเพลงที่มีจะหวะกลองที่ชัดเจนก่อน เพราะมันจะทำให้คุณจับจังหวะของเพลงได้ง่ายกว่า ตัวอย่างเช่น ให้ลองเต้นกับเพลง "Crazy in Love" ของ Beyonce หรือเพลง "Night Fever" ของวง Bee Gees ก็ได้ เมื่อคุณสามารถจับจังหวะเพลงได้แล้ว คุณก็อาจจะต่อด้วยการลองขยับร่างกายตัวเองไปตามจังหวะเพลงนั้น หากคุณเพิ่งเคยฝึกเต้นเป็นครั้งแรก สิ่งที่ควรทำที่สุดก็คือ ให้แยกการเคลื่อนไหวส่วนต่างๆ ออกจากกันก่อน โดยให้เริ่มจากการวางเท้าแนบติดกับพื้นก่อน แล้วขยับแขนทั้งสองข้างของตัวเองไปตามจังหวะเพลง ซึ่งคุณอาจจะขยับจากข้างหนึ่งไปอีกข้างหนึ่ง หรือขยับจากบนลงล่างสลับกันไปมาก็ได้  แขนนั้นเป็นสิ่งที่เชื่อมต่อกับไหล่และลำตัว ฉะนั้น ให้ลองขยับที่ไหล่และลำตัวด้วยก็ได้ ทดลองขยับแขนตามดนตรีไปเรื่อยๆ ด้วยการขยับแขนเป็นคลื่นๆ อย่าทำแขนให้เป็นเส้นตรง เมื่อคุณสามารถขยับแขนให้เข้ากับจังหวะดนตรีได้แล้ว ต่อไปให้คุณลองกับเท้าของตัวเองบ้าง คุณอาจจะเริ่มต้นอย่างง่ายๆ ก่อนด้วยการยกเท้าขึ้นข้างหนึ่ง จากนั้นก็เปลี่ยนเป็นอีกข้างหนึ่ง ลักษณะคล้ายๆ ว่าคุณกำลังสาวเท้าไปมาที่จุดใดจุดหนึ่งอยู่ เมื่อคุณเริ่มทำได้จนคล่องแล้ว คุณก็อาจจะต่อด้วยการย่อเข่า และกระโดดไปตามจังหวะเพลง โดยให้คุณกระโดดเต้นแบบนั้นต่อไปเรื่อยๆ จากนั้นก็เพิ่มสเต็ปเข้าไปที่เท้าแต่ละข้าง พยายามขยับสะโพกและส่วนอื่นๆ ของร่างกายส่วนล่างไปตามจังหวะการเต้นนั้นด้วย ให้ลองเสิร์ชโรงเรียนสอนเต้นใกล้บ้านดู และหาดูว่ามีคอร์สสอนเต้นสำหรับผู้เริ่มต้นที่ไหนบ้าง จากนั้นก็ให้ลองเลือกสไตล์การเต้นที่ตัวเองสนใจดู ตัวอย่างเช่น แนว hip hop แนว jazz แนว contemporary แนว ballroom ฯลฯ  แต่ถ้าหากคุณกำลังมองหาตัวเลือกอื่นที่ดูง่ายๆ เป็นกันเองมากกว่า คุณอาจจะลองหากลุ่มคนในแถบชุมชนที่คุณอยู่ที่ชอบรวมกลุ่มกันเต้นแล้วเข้าไปฝึกเต้นกับพวกเขาก็ได้ นอกจากนี้ คุณอาจจะดูวิดีโอสอนเต้นในอินเทอร์เน็ต หรือว่าจะซื้อเป็น DVD มาดูก็ได้อีกเช่นกัน วิธีที่ดีที่สุดในการหลีกเลี่ยงไม่ให้ตัวเองทำอะไรน่าอายบนฟลอร์เต้นรำก็คือ การแสดงออกมาเลยว่าคุณมีความมั่นใจ ถึงแม้ว่าลึกๆ คุณจะไม่มั่นใจก็ตาม ฉะนั้น ให้คุณพยายามเชิดหน้าและทำหลังให้ตรงๆ เข้าไว้ เพราะวิธีนี้จะทำให้คุณดูเป็นคนที่มีความมั่นใจในตัวเอง ที่สำคัญอย่าลืมยิ้มและสนุกไปกับการเต้นนั้นด้วยล่ะ เพราะนั่นจะยิ่งทำให้คุณดูมีความมั่นใจในสกิลการเต้นของตัวเองมากขึ้นไปอีก หลีกเลี่ยงการมองลงพื้นและการทำหลังค่อม เพราะนั่นจะยิ่งทำให้คุณดูเหมือนคนขี้อายและไม่กล้าที่จะเต้นเข้าไปใหญ่ การดื่มแค่แก้วสองแก้วนั้นอาจจะช่วยให้คุณรู้สึกผ่อนคลาย และช่วยเพิ่มความมั่นใจให้กับตัวคุณมากพอที่จะออกไปเต้นได้ แต่อย่างไรก็ตาม หากคุณดื่มเยอะจนเมา สุดท้ายคุณก็อาจจะจบลงที่การทำอะไรน่าอายออกไปก็ได้ เพราะเวลาคนเราเมา การยับยั้งชั่งใจของเราก็จะต่ำลง ฉะนั้น แนวโน้มที่คุณจะเผลอไปเต้นท่าแปลกๆ ก็จะยิ่งมีมากขึ้น นอกจากนี้ คุณก็จะควบคุมร่างกายของตัวเองได้ยากขึ้นด้วย และอาจจะไปชนกับคนอื่นเข้า หรือไม่ก็ล้มลงไปกองกับพื้นก็เป็นได้ คุณอาจจะรู้สึกประหม่าจนไม่กล้าเต้นเพราะคุณกังวลว่าคนอื่นจะมาตัดสินท่าทางของคุณ แต่เอาเข้าจริงๆ คุณก็ไม่จำเป็นต้องเป็นเหมือนกับคนที่เต้นในบาร์หรือตามงานสังสรรค์แบบที่เห็นกันใน MV หรอก แค่ให้คุณพยายามทำตัวให้กลมกลืนไปกับผู้คนก็พอ จำไว้ว่า คนส่วนใหญ่ก็กังวลอยู่กับท่าทางการเต้นของตัวเองเหมือนกันจนไม่มีเวลามาสังเกตท่าเต้นของคุณหรอก หากคุณกังวลว่าตัวเองจะทำอะไรน่าอายในตอนที่กำลังเต้น คุณก็ควรจะเต้นท่าพื้นๆ ง่ายๆ ก็พอ อย่าพยายามเต้นท่ายากๆ แบบที่คุณเคยเห็นในรายการแข่งเต้นในทีวีเด็ดขาด ปล่อยเรื่องนั้นให้เป็นหน้าที่ของมืออาชีพ และกลับมาเต้นในแบบที่เข้ากับตัวคุณจะดีกว่า อย่างเช่น ให้หลีกเลี่ยงการเต้นสไตล์ Breakdance หรือแบบ krumping หรือแบบไหนก็แล้วแต่ที่อาจจะดึงดูดความสนใจมากเกินไป ในทำนองเดียวกัน ให้หลีกเลี่ยงท่ายากๆ อย่างเช่นท่า มูนวอร์ก (moonwalk) เอาไว้ด้วย เพราะบางทีคุณอาจจะไม่สามารถเต้นออกมาได้เจ๋งเท่า Michael Jackson หรอก คุณอาจจะรู้สึกเขินเวลาเต้นน้อยลง หากรอบๆ ตัวคุณคือเพื่อนของคุณเอง และด้วยวิธีนี้ คุณก็จะไม่รู้สึกว่าสายตาทุกคู่จับจ้องมาที่ตัวคุณ และในทำนองเดียวกัน หากคุณเต้นคู่กับแฟนของคุณ คุณก็อาจจะโฟกัสอยู่ที่แฟนคุณแค่คนเดียว และไม่ไปใส่ใจว่าคนอื่นจะตัดสินอะไรในตัวคุณ หากคุณกำลังเต้นอยู่เป็นกลุ่ม อย่าลืมเว้นระยะให้คนที่อยู่รอบๆ ตัวคุณด้วย และระวังอย่าให้แขนตัวเองไปฟาดโดนคนอื่น หรือไปเหยียบเท้าคนอื่นเข้า
ลองเต้นคนเดียวก่อน. ใส่เสื้อผ้าที่หลวมและสบาย. ฝึกที่หน้ากระจก. ทดลองกับท่าทางใหม่ๆ . จับจังหวะเพลงให้ได้. ลองขยับแขนตัวเอง. เรียนรู้เบสิกการใช้เท้า. เข้าคอร์สเรียนเต้น. ยิ้มและสนุกไปกับมัน. อย่าดื่มเยอะจนเกินไป. อย่ามัวแต่กังวลกับสิ่งที่คนอื่นคิด. หลีกเลี่ยงท่าเต้นที่ดูงุ่มง่ามหรือดูเวอร์จนเกินไป. เต้นอยู่กับแฟนหรือกลุ่มเพื่อนของตัวเอง.
https://www.wikihow.com/Dance-Without-Embarrassing-Yourself https://www.wikihow.com/Dance-Without-Embarrassing-Yourself https://www.wikihow.com/Dance-Without-Embarrassing-Yourself
Practicing Your Dance Moves Learning Basic Dance Moves Feeling Confident in Your Dancing